pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติร่างกฎกระทรวงฯ ให้อำนาจธนาคารออมสินบริหารจัดการทรัพย์สินที่ตกเป็นของธนาคารได้ เพิ่มความคล่องตัวและเป็นมาตรฐานเดียวกันกับสถาบันการเงินอื่น
วันอังคารที่ 15 มิถุนายน 2564
ครม.อนุมัติร่างกฎกระทรวงฯ ให้อํานาจธนาคารออมสินบริหารจัดการทรัพย์สินที่ตกเป็นของธนาคารได้ เพิ่มความคล่องตัวและเป็นมาตรฐานเดียวกันกับสถาบันการเงินอื่น
ครม.อนุมัติร่างกฎกระทรวงฯ ให้อํานาจธนาคารออมสินบริหารจัดการทรัพย์สินที่ตกเป็นของธนาคารได้ เพิ่มความคล่องตัวและเป็นมาตรฐานเดียวกันกับสถาบันการเงินอื่น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มิถุนายน 2564 ว่า ครม.อนุมัติหลักการร่างกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน (ฉบับที่..) พ.ศ. .... ตามที่กระทรวงการคลังเสนอ ซึ่งเป็นการแก้ไขเพิ่มเติมกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ.2547 เกี่ยวกับการกําหนดหลักเกณฑ์และเงื่อนไขในการประกอบกิจการให้สินเชื่อของธนาคารออมสิน และหลักเกณฑ์การบริการจัดการอสังหาริมทรัพย์ที่ตกเป็นของธนาคารเพื่อให้การดําเนินงานของธนาคารออมสินเป็นไปอย่างมีประสิทธิภาพ มีมาตรฐานเดียวกันกับสถาบันการเงินเฉพาะกิจอื่น และสอดคล้องกับกฎหมายที่บังคับใช้ในปัจจุบัน โดยมีสาระสําคัญดังนี้
1.ยกเลิกหลักเกณฑ์ในการประกาศการประกอบกิจการหรือเลิกประกอบกิจการ อันพึงเป็นงานธนาคารที่จะกระทํา ณ สํานักงานใหญ่ สาขา หรือตัวแทน เนื่องจากปัจจุบัน ธนาคารออมสินได้มีการประชาสัมพันธ์ให้ลูกค้าทราบถึงบริการของธนาคารในแต่ละสาขาทั้ง 1,057 สาขาอยู่แล้ว และเป็นการลดขั้นตอนการดําเนินการที่ซ้ําซ้อน
2.กําหนดให้ธนาคารออมสิน มีอํานาจในการบริหารจัดการทรัพย์สินที่ตกเป็นของธนาคารซึ่งได้มาจากการชําระหนี้ การประกันสินเชื่อ การเอาจํานองหลุด หรือการซื้ออสังหาริมทรัพย์ ซึ่งจํานองหรือประกันการชําระหนี้ไว้แก่ธนาคารจากการขายทอดตลาด ด้วยวิธีการขาย จําหน่าย ให้เช่า เช่าซื้อ หรือวิธีอื่นที่ธนาคารพาณิชย์สามารถทําได้ตามกฎหมายว่าด้วยธุรกิจสถาบันการเงิน จากเดิมที่ ให้อํานาจธนาคารออมสินบริหารจัดการสินทรัพย์ที่เป็นหลักประกันซึ่งตกเป็นของธนาคารเท่านั้น ไม่สามารถรับโอนทรัพย์ชําระหนี้สําหรับทรัพย์ที่ไม่ได้เป็นหลักประกันได้เช่นเดียวกับธนาคารพาณิชย์อื่น
3.กําหนดให้ธนาคารออมสิน สามารถขายหรือโอนลูกหนี้สินเชื่อ รวมทั้งบริหารจัดการทรัพย์ที่ตกเป็นของธนาคารดังกล่าวได้ เพื่อให้ธนาคารมีเครื่องมือในการบริหารจัดการคุณภาพลูกหนี้ได้อย่างมีประสิทธิภาพ จากเดิม กฎหมายไม่ได้ให้อํานาจธนาคารในการขายหรือโอนลูกหนี้สินเชื่อเช่นเดียวกับสถาบันการเงินเฉพาะกิจแห่งอื่น
4.กําหนดให้ธนาคารออมสิน จะต้องขายอสังหาริมทรัพย์ที่ตกเป็นของธนาคารภายใน 5 ปี นับแต่วันที่อสังหาริมทรัพย์นั้นตกเป็นของธนาคาร เว้นแต่รัฐมนตรีว่าการกระทรวงการคลังจะอนุญาตขยายระยะเวลากินกว่านั้น และกําหนดให้จําหน่ายอสังหาริมทรัพย์ดังกล่าวด้วยวิธีการขายทอดตลาด หรือโดยวิธีอื่นตามที่คณะกรรมการธนาคารเห็นสมควร เพื่อให้เป็นมาตรฐานเดียวกับสถาบันการเงินเฉพาะกิจอื่น จากเดิม กฎหมายไม่ได้บัญญัติเกี่ยวกับการบริหารจัดการอสังหาริมทรัพย์ที่ตกเป็นของธนาคาร
5.บทเฉพาะกาล กําหนดให้ธนาคารออมสินจะต้องดําเนินการขออนุญาตขยายระยะเวลาการถือครองอสังหาริมทรัพย์ที่ตกเป็นของธนาคารครบ 5 ปี ก่อนวันที่ 1 มกราคม 2565 ต่อรัฐมนตรีว่าการกระทรวงการคลังภายใน 90 วัน นับแต่วันที่ร่างกฎกระทรวงฉบับนี้ใช้บังคับ
------------------------------
รัฐบาลไทย-ข่าวทำเนียบรัฐบาล-“รัฐวิสาหกิจเบิกจ่ายงบลงทุนปี 2565 เป็นไปตามเป้าหมายอย่างต่อเนื่อง”
วันจันทร์ที่ 28 มีนาคม 2565
“รัฐวิสาหกิจเบิกจ่ายงบลงทุนปี 2565 เป็นไปตามเป้าหมายอย่างต่อเนื่อง”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนกุมภาพันธ์ 2565 เป็นไปตามเป้าหมาย โดยสามารถเบิกจ่ายได้ 45,289 ล้านบาท หรือคิดเป็นร้อยละ 93 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนกุมภาพันธ์ 2565 เป็นไปตามเป้าหมาย โดยสามารถเบิกจ่ายได้ 45,289 ล้านบาท หรือคิดเป็นร้อยละ 93 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 - เดือนกุมภาพันธ์ 2565) 34 แห่ง จํานวน 24,105 ล้านบาท หรือคิดเป็นร้อยละ 84 ของแผนเบิกจ่ายสะสม และรัฐวิสาหกิจระบบปีปฏิทิน (ตั้งแต่เดือนมกราคม 2565 - เดือนกุมภาพันธ์ 2565) 9 แห่ง จํานวน 21,184 ล้านบาท หรือคิดเป็นร้อยละ 104 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนกุมภาพันธ์ 2565
หน่วย : ล้านบาท
รัฐวิสาหกิจ   กรอบลงทุนทั้งปี แผนเบิกจ่ายสะสม ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 - ก.พ. 65)
จํานวน 34 แห่ง    153,906    28,553    24,105    84%
ปีปฏิทิน (ม.ค. 65 - ก.พ. 65)
จํานวน 9 แห่ง    163,706    20,403    21,184    104%
รวม 43 แห่ง    317,612    48,956    45,289    93%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ช่วงต้นปี 2565 โครงการลงทุนขนาดใหญ่ส่วนใหญ่สามารถเบิกจ่ายได้เป็นไปตามแผน อาทิ โครงการทางพิเศษสายพระราม 3 - ดาวคะนอง - วงแหวนรอบนอกตะวันตกของการทางพิเศษแห่งประเทศไทย โครงการก่อสร้างปรับปรุงขยายท่อประปาของการประปาส่วนภูมิภาค แผนงานปรับปรุงท่อเพื่อลดน้ําสูญเสีย (ปีงบประมาณ 2564 - 2567) ของการประปานครหลวง และโครงการปรับปรุงระบบส่งไฟฟ้าบริเวณภาคใต้ตอนล่างเพื่อเสริมความมั่นคงระบบไฟฟ้าของการไฟฟ้าฝ่ายผลิตแห่งประเทศไทย
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนกุมภาพันธ์ 2565 ภาพรวมของรัฐวิสาหกิจยังคงสามารถเบิกจ่ายได้ดีและเป็นไปตามแผน และสําหรับโครงการที่เริ่มเบิกจ่ายได้ล่าช้า กระทรวงการคลังโดย สคร. จะมีการติดตามและตรวจสอบสาเหตุ รวมทั้งแก้ไขปัญหากับรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยสนับสนุนการลงทุนภาครัฐต่อไป
รัฐบาลไทย-ข่าวทำเนียบรัฐบาล-​“จับกัง 1” ส่งแรงงานไทยไปอิสราเอล หลังได้รับโควตาเพิ่ม 30 เปอร์เซ็นต์
วันจันทร์ที่ 23 พฤษภาคม 2565
​“จับกัง 1” ส่งแรงงานไทยไปอิสราเอล หลังได้รับโควตาเพิ่ม 30 เปอร์เซ็นต์
วันที่ 23 พ.ค. 2565 นายสุชาติ ชมกลิ่น รัฐมนตรีว่าการกระทรวงแรงงานมอบโอวาทแก่แรงงานไทยจํานวน 208 คน ก่อนเดินทางไปทํางานภาคเกษตรในรัฐอิสราเอลภายใต้โครงการความร่วมมือไทย-อิสราเอลเพื่อการจัดหางาน (Thailand-srael Cooperation on the Placement of Workers:TIC)
โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน พลตํารวจตรี นันทชาติ ศุภมงคล นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นางสาวบุณยวีร์ ไขว้พันธุ์ รองอธิบดีกรมการจัดหางาน เข้าร่วมในครั้งนี้ ณ ห้องอบรมคนหางานก่อนเดินทางไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 โดยนายสุชาติ กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการส่งเสริมแรงงานไทยให้เดินทางไปทํางานต่างประเทศ เพื่อการมีงานทํา นํารายได้เข้าประเทศ โดยภาพรวมการจัดส่งแรงงาน ปี 2565 สามารถส่งแรงงานไทยไปทํางานต่างประเทศทุกประเทศ รวมกันกว่า 17,512 คน ส่งรายได้กลับประเทศมากถึง 82,506 ล้านบาท สําหรับวันนี้เป็นการอบรมคนหางาน จํานวน 208 คน ก่อนการเดินทางไปทํางานอิสราเอลในวันที่ 24 พฤษภาคม 2565 โดยแรงงานส่วนหนึ่งเดินทางด้วยเครื่องบินโดยสารเที่ยวบินที่ LY 082 ของสายการบินแอล อัล อิสราเอล แอร์ไลน์ จํานวน 91 คน และ เที่ยวบินที่ EY407 และ EY598 ของสายการบิน เอทิฮัด แอร์เวย์ จํานวน 117 คน
นายสุชาติฯ ยังกล่าวมอบโอวาทแก่แรงงานไทย ว่า ขอขอบคุณพี่น้องแรงงานไทยที่ไปทํางานต่างประเทศทุกท่านที่เป็นกําลังสําคัญในการร่วมขับเคลื่อนและพัฒนาประเทศไทย ขอฝากความห่วงใยถึงทุกท่าน ภายใต้สถานการณ์การแพร่ระบาดของโรคโควิด-19 ขอให้ดําเนินชีวิตด้วยความระมัดระวัง ปฏิบัติตนตามมาตรการด้านสาธารณสุขอย่างเคร่งครัด สวมหน้ากากอนามัย และขอให้มีความขยัน อดทนตั้งใจทํางาน ปฏิบัติตนตามกฎหมายของอิสราเอล ประหยัดเก็บออม เพื่ออนาคต และขอให้พรุ่งนี้เดินทางโดยสวัสดิภาพ
“เดิมทีประเทศไทยได้รับโควตาในการจัดส่งปีละ 5,000 คน แต่ในปี 2565 ผมได้เจรจากับเอกอัครราชทูตอิสราเอลประจําประเทศไทย สามารถเพิ่มโควตาในการจัดส่งได้เพิ่มอีก 1,800 คน คิดเป็น 30 % รวมเป็นจํานวน 6,800 คน แต่ละคนจะมีรายได้ไม่ต่ํากว่าเดือนละ 53,000 บาท ทํางานเป็นระยะเวลา 5 ปี ซึ่งท่านนายกรัฐมนตรีได้ให้ความสําคัญกับคนงานเหล่า เพราะแรงงานเหล่านี้ถือเป็นบุคคลสําคัญที่สามารถนําเงินตราเข้าประเทศได้ปีละกว่า 2,000 ล้านบาท” นายสุชาติ กล่าว
รัฐบาลไทย-ข่าวทำเนียบรัฐบาล-ครม.เคาะ! สิทธิประโยชน์สำหรับผู้ประกอบกิจการในเขตเศรษฐกิจพิเศษ เพื่อกิจการพิเศษ
วันอังคารที่ 1 มีนาคม 2565
ครม.เคาะ! สิทธิประโยชน์สําหรับผู้ประกอบกิจการในเขตเศรษฐกิจพิเศษ เพื่อกิจการพิเศษ
ครม.เคาะ! สิทธิประโยชน์สําหรับผู้ประกอบกิจการในเขตเศรษฐกิจพิเศษ เพื่อกิจการพิเศษ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม. เห็นชอบหลักเกณฑ์ วิธีการ และเงื่อนไขในการกําหนดสิทธิถือกรรมสิทธิ์ในที่ดินและสิทธิถือกรรมสิทธิ์ในที่ดินและสิทธิถือกรรมสิทธิ์ในห้องชุด ของผู้ประกอบกิจการในเขตส่งเสริมเศรษฐกิจพิเศษ เพื่อกิจการพิเศษ ตามที่กําหนดไว้ในร่างประกาศคณะกรรมการนโยบายเขตพัฒนาพิเศษภาคตะวันออก (กพอ.) เรื่อง สิทธิประโยชน์สําหรับผู้ประกอบกิจการในเขตส่งเสริมเศรษฐกิจพิเศษ เพื่อกิจการพิเศษ พ.ศ. .... ซึ่งมีสาระสําคัญ อาทิ
1. กําหนดเขตส่งเสริมเศรษฐกิจพิเศษ เพื่อกิจการพิเศษ รวม 6 แห่ง ได้แก่ 1) เมืองการบินภาคตะวันออก 2) เขตนวัตกรรมระเบียงเศรษฐกิจพิเศษภาคตะวันออก 3) เขตส่งเสริมอุตสาหกรรมและนวัตกรรมดิจิตอล 4) รถไฟความเร็วสูงเชื่อมสามสนามบิน 5) นวัตกรรมการแพทย์ครบวงจรธรรมศาสตร์ (พัทยา) และ 6) การแพทย์จีโนมิก มหาวิทยาลัยบูรพา (บางแสน)
2. กําหนดคุณสมบัติของผู้ประกอบกิจการในเขตส่งเสริมเศรษฐกิจพิเศษฯ ที่จะได้รับสิทธิประโยชน์ ต้องเป็นผู้มีศักยภาพทางการเงินและมีขีดความสามารถในการประกอบกิจการไม่ต่ํากว่าที่ สกพอ. ประกาศกําหนดและต้องประกอบอุตสาหกรรมเป้าหมายพิเศษและกิจการที่เกี่ยวเนื่อง หรือเป็นประโยชน์ต่อการพัฒนาและส่งเสริมอุตสาหกรรมเป้าหมายพิเศษที่สอดคล้องกับวัตถุประสงค์ของเขตส่งเสริมเศรษฐกิจพิเศษแต่ละแห่ง
3. กําหนดสิทธิประโยชน์ให้แก่ผู้ประกอบกิจการในเขตส่งเสริมเศรษฐกิจพิเศษ เพื่อกิจการพิเศษ เช่น (1) สิทธิในการซื้อกรรมสิทธิ์ในที่ดินหรือห้องชุด โดยให้เป็นไปตามที่ระบุในความตกลง (2) สิทธิในการนําคนต่างด้าวเข้ามาอยู่ในราชอาณาจักร โดยให้ผู้มีความรู้ความเชี่ยวชาญ ผู้บริหาร หรือผู้ชํานาญการ ซึ่งเป็นคนต่างด้าวที่ประกอบกิจการจะนําเข้ามาในราชอาณาจักร ได้รับอนุญาตให้เข้ามาและอยู่ในราชอาณาจักรตามกฎหมายว่าด้วยคนเข้าเมือง ทั้งนี้ ให้รวมถึงผู้ติดตามซึ่งเป็นคู่สมรสและบุคคลซึ่งอยู่ในอุปการะของบุคคลดังกล่าวด้วย
4. สิทธิได้รับอนุญาตทํางานในราชอาณาจักร โดยให้ผู้มีความรู้ความเชี่ยวชาญ ผู้บริหาร หรือผู้ชํานาญการมีสิทธิ์ทํางานโดยไม่ต้องได้รับใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว
ทั้งนี้ ในอนาคตจะมีการพิจารณาปรับร่างประกาศ ให้ครอบคลุมสิทธิประโยชน์แก่ผู้ประกอบกิจการในเขตส่งเสริมเศรษฐกิจพิเศษเพื่อกิจการพิเศษครบทุกแห่ง โดยเพิ่มเขตส่งเสริมเศรษฐกิจพิเศษศูนย์นวัตกรรมดิจิทัลและเทคโนโลยีขั้นสูง (บ้านฉาง) จังหวัดระยอง เข้าไปด้วย
รัฐบาลไทย-ข่าวทำเนียบรัฐบาล-รฟม. จัดพิธีปล่อยแถวดูแลความปลอดภัย และอำนวยความสะดวก แก่ประชาชนในช่วงเทศกาลปีใหม่ 2565
วันพุธที่ 29 ธันวาคม 2564
รฟม. จัดพิธีปล่อยแถวดูแลความปลอดภัย และอํานวยความสะดวก แก่ประชาชนในช่วงเทศกาลปีใหม่ 2565
บูรณาการร่วมมือกับหน่วยงานต่าง ๆ และหน่วยงานในสังกัดกระทรวงคมนาคม
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้จัดพิธีปล่อยแถวดูแลความปลอดภัยและอํานวยความสะดวกแก่ประชาชนผู้ใช้บริการรถไฟฟ้ามหานคร สายเฉลิมรัชมงคล (MRT สายสีน้ําเงิน) และรถไฟฟ้ามหานคร สายฉลองรัชธรรม (MRT สายสีม่วง) ในช่วงเทศกาลปีใหม่ 2565 ณ สถานีรถไฟฟ้า MRT ท่าพระ โดยมีนายวิทยา พันธุ์มงคล รองผู้ว่าการ (ปฏิบัติการ) รฟม. เป็นประธานในพิธี โดย รฟม. ได้บูรณาการร่วมมือกับหน่วยงานต่างๆ อาทิกองบัญชาการตํารวจนครบาล กองบัญชาการตํารวจสอบสวนกลาง โดยกองบังคับการตํารวจรถไฟ กองบังคับการสายตรวจและปฏิบัติการพิเศษ 191โดย กองกํากับการสุนัขตํารวจ กองบังคับการตํารวจนครบาล 7 โดยสถานีตํารวจนครบาลท่าพระ และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) เพื่อเตรียมความพร้อมในการใช้ระบบขนส่งสาธารณะและโครงข่ายคมนาคม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงคมนาคมอํานวยความสะดวกและความปลอดภัยในการเดินทางให้แก่ประชาชน ในช่วงเทศกาลปีใหม่
นอกจากนี้ รฟม. ได้เตรียมความพร้อมด้านมาตรการรักษาความปลอดภัยในสถานีอย่างเต็มกําลัง โดยจัดกําลังเจ้าหน้าที่รักษาความปลอดภัย เจ้าหน้าที่กู้ภัย เจ้าหน้าที่พิสูจน์ทราบ (EOD) เจ้าหน้าที่ผู้บังคับสุนัข( K-9) และสุนัข K-9 ประจําการ เพื่อปฏิบัติหน้าที่ตลอดระยะเวลาการเปิดให้บริการของรถไฟฟ้า MRT รวมถึงจัดเจ้าหน้าที่สื่อสารประจําศูนย์วิทยุพสุธา และศูนย์วิทยุบางไผ่ ตรวจตราทาง CCTV และรับแจ้งเหตุผิดปกติเหตุฉุกเฉิน ทางหมายเลขโทรศัพท์
0 2938 3666 ตลอด 24 ชั่วโมง และจัดเจ้าหน้าที่ตรวจความปลอดภัยยืนประจําจุดตรวจสัมภาระ (Walk through Scanner) ทั้งนี้ ขอความร่วมมือผู้โดยสารในการตรวจสัมภาระและไม่อนุญาตให้นําวัตถุต้องห้ามเข้ามาในระบบรถไฟฟ้าเพื่อความปลอดภัยของผู้ใช้ระบบ ได้แก่ อาวุธ ของมีคม ลูกโป่ง และพลุดอกไม้ไฟทุกชนิด พร้อมกันนี้ รฟม. จะยังคงดําเนินการตามมาตรการป้องกันการแพร่ระบาดของเชื้อไวรัส COVID-19 ในระบบรถไฟฟ้า MRT ทั้งสองสายอย่างเข้มงวด อาทิ การทําความสะอาดด้วยน้ํายาฆ่าเชื้อภายในสถานีและภายในขบวนรถไฟฟ้า การทําความสะอาดเหรียญโดยสารก่อนนําไปให้บริการ การตรวจวัดอุณหภูมิของเจ้าหน้าที่ที่ให้บริการในสถานี เป็นต้น และ รฟม. ขอเน้นย้ําผู้โดยสารโปรดให้ความร่วมมือกับเจ้าหน้าที่ในการตรวจวัดอุณหภูมิร่างกายก่อนเข้าใช้บริการ ล้างมือด้วยเจลแอลกอฮอล์ในจุดให้บริการในสถานี รักษาระยะห่างทางสังคม (Social Distancing) สวมใส่หน้ากากผ้าหรือหน้ากากอนามัยตลอดระยะเวลาการใช้บริการ และสแกน QR Code ไทยชนะ ที่ติดอยู่ภายในตู้โดยสารเพื่อเช็คอิน เพื่อสุขอนามัยที่ดีทั้งตนเองและสังคมส่วนรวม ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-รมต.เฉลิมชัย ตรวจดูความพร้อมของสถานที่จัดงานมหกรรมพืชสวนโลกจังหวัดอุดรธานี พ.ศ. 2569
วันเสาร์ที่ 18 มิถุนายน 2565
รมต.เฉลิมชัย ตรวจดูความพร้อมของสถานที่จัดงานมหกรรมพืชสวนโลกจังหวัดอุดรธานี พ.ศ. 2569
รมต.เฉลิมชัย ตรวจดูความพร้อมของสถานที่จัดงานมหกรรมพืชสวนโลกจังหวัดอุดรธานี พ.ศ. 2569 บูรณาการหน่วยงานที่เกี่ยวข้อง เตรียมความพร้อมเป็นเจ้าบ้านต้อนรับนักท่องเที่ยวทั้งชาวไทยและต่างชาติ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับฟังบรรยายสรุปการเตรียมจัดงานมหกรรมพืชสวนโลกจังหวัดอุดรธานี พ.ศ. 2569 (UDONTHANI International Horticultural Exhibition Expo 2026 ณ พื้นที่ชุ่มน้ําหนองแด ต.กุดสระ อ.เมือง จ.อุดรธานี ซึ่ง สมาคมพืชสวนระหว่างประเทศ (International Association of Horticultural Producers : AIPH) ได้ประกาศการคัดเลือกอย่างเป็นทางการให้ประเทศไทยเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ. 2569 เมื่อวันที่ 8 มีนาคม 2565 ที่ผ่านมา
สําหรับพื้นที่จัดงานมหกรรมพืชสวนโลกฯ นี้ ตั้งอยู่ที่ ต.กุดสระ อ.เมือง จ.อุดรธานี ริมถนนมิตรภาพ สายอุดรธานี-หนองคาย ห่างจากตัวเมืองอุดรฯ ประมาณ 4 ก.ม. เนื้อที่ประมาณ 1,030 ไร่ แบ่งเป็น พื้นน้ํา 400 ไร่ และพื้นดิน 630 ไร่ คาดว่าจะทําให้มีจํานวนผู้เข้าชมงานถึง 3.6 ล้านคน เป็นชาวไทยร้อยละ 70 และชาวต่างชาติร้อยละ 30 มีจํานวนประเทศที่เข้าร่วมงานไม่น้อยกว่า 20 ประเทศ/องค์กร/สมาคม มีระยะเวลาจัดงานระหว่างวันที่ 1 พฤศจิกายน 2569 – 14 มีนาคม 2570 (134 วัน) เมื่อเสร็จการจัดงานดังกล่าวแล้ว ทางจังหวัดอุดรธานีมีแผนจะอนุรักษ์พื้นที่ดังกล่าว เพื่อใช้ประโยชน์ต่อเนื่องเป็นศูนย์จัดแสดงนิทรรศการ ประเพณีวัฒนธรรม และศูนย์กลางกีฬานานาชาติ ของกลุ่มอนุภาคลุ่มน้ําโขงและภาคตะวันออกเฉียงเหนือตอนบน ซึ่งการเป็นเจ้าภาพมหกรรมพืชสวนโลกในปี 2569 ครั้งนี้ คาดว่าจะช่วยกระตุ้นเศรษฐกิจในประเทศไทยได้เป็นอย่างมาก สามารถเพิ่มเงินสะพัดระหว่างการจัดงานได้ประมาณ 32,000 ล้านบาท เพิ่มมูลค่าการสร้างผลิตภัณฑ์มวลรวม (GDP) ประมาณ 20,000 ล้านบาท และเกิดการสร้างงาน การจ้างงาน ประมาณ 81,000 อัตรา
"วันนี้มาดูพื้นที่ในการจัดเตรียมงาน ซึ่งจะต้องร่วมมือกับทางจังหวัดและหน่วยงานต่าง ๆ ในการจัดเตรียมงาน โดยในส่วนของกระทรวงเกษตรและสหกรณ์ได้จัดเตรียมงบประมาณตั้งแต่ปี 2566 จากทุกหน่วยงานที่เกี่ยวข้อง ทั้งกรมวิชาการเกษตร กรมส่งเสริมการเกษตร กรมชลประทาน และประสานงานกับทางจังหวัดโดยผู้ว่าราชการจังหวัดในเรื่องงบประมาณ ความพร้อมของพื้นที่ และระเบียบข้อบังคับต่าง ๆ ให้ถูกต้อง เพื่อให้งานพืชสวนโลกปี 2569 สมบูรณ์ที่สุด นอกจากนี้ ยังได้พูดคุยถึงการปรับปรุงการจัดเตรียมงาน และหลังจากจัดงานเสร็จ ทางนายก อบจ.อุดรธานี จะมาช่วยดูแลพื้นที่ตรงนี้ที่จะกลายเป็นมรดกของคนอุดรธานีต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ข่าวดีผู้ประกันตน!! รมว.สุชาติ ขับเคลื่อน 3 ขอ ใกล้ความจริงแล้ว
วันเสาร์ที่ 19 มีนาคม 2565
ข่าวดีผู้ประกันตน!! รมว.สุชาติ ขับเคลื่อน 3 ขอ ใกล้ความจริงแล้ว
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการปรับปรุงแก้ไขสิทธิประโยชน์กองทุนประกันสังคมกรณีชราภาพ “3 ขอ” ได้แก่ ขอเลือก ขอกู้ และขอคืนว่า ตามที่ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงพี่น้องผู้ประกันตนที่ได้รับความเดือดร้อนจากผลกระทบสถานการณ์การแพร่ระบาดของโควิด -19 ซึ่งส่งผลต่อความเป็นอยู่ของลูกจ้าง และมีผู้ประกันตนบางส่วนได้ออกมายื่นข้อเสนอขอ"เงินชราภาพ"คืนก่อนอายุครบกําหนด หรือที่รู้จักกันในชื่อ "สิทธิประโยชน์ชราภาพ 3 ขอ"จึงได้ให้กระทรวงแรงงานไปปรับปรุงแก้ไขกฎหมายเพื่อให้หน่วยงานที่เกี่ยวข้องพิจารณานั้น ในเรื่องนี้ตนได้ขานรับนโยบายดังกล่าว และให้มีการดําเนินการอย่างต่อเนื่อง รวมทั้งประชาสัมพันธ์ชี้แจงความคืบหน้าเป็นระยะ ซึ่งล่าสุด สํานักเลขาธิการคณะรัฐมนตรีขอให้กระทรวงแรงงานไปดําเนินการตามความเห็นของกระทรวงการคลัง ซึ่งกระทรวงการคลังเห็นว่า สาระสําคัญของร่างพระราชบัญญัติประกันสังคมฉบับนี้ในประเด็น 3 ขอ เป็นการเปลี่ยนแปลงเจตนารมณ์ของการจัดตั้งกองทุนประกันสังคม จึงต้องนําเรื่องดังกล่าวเสนอขอความเห็นชอบจากคณะกรรมการนโยบายการบริหารทุนหมุนเวียน ซึ่งมี รัฐมนตรีว่าการกระทรวงการคลัง เป็นประธานก่อน จึงจะเสนอคณะรัฐมนตรีได้
นายสุชาติ กล่าวต่อว่า ล่าสุดได้รับรายงานว่ารัฐมนตรีว่าการกระทรวงการคลัง จะมีกําหนดการประชุมคณะกรรมการนโยบายการบริหารทุนหมุนเวียน ในวันที่ 1 เมษายน 2565 นี้ โดยขั้นตอนต่อไป หลังจากกระทรวงการคลังประชุมแล้วเสร็จจะได้นําผลการประชุมคณะกรรมการดังกล่าว รายงานให้คณะรัฐมนตรี รับทราบ จากนั้นสํานักเลขาธิการคณะรัฐมนตรีจะนําเรื่อง ร่างพระราชบัญญัติประกันสังคม (ฉบับที่..) พ.ศ. .... เข้าสู่การพิจารณาของคณะรัฐมนตรีเพื่ออนุมัติในหลักการ ตามขั้นตอนของการเสนอกฎหมายต่อไป
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างทางเข้าโครงการอนุรักษ์ระบบนิเวศป่าไม้ห้วยลู่ตามพระราชดำริจังหวัดน่าน กว่า 10 กิโลเมตร คาดแล้วเสร็จกรกฎาคม 2565
วันพฤหัสบดีที่ 10 มีนาคม 2565
กรมทางหลวงชนบทก่อสร้างทางเข้าโครงการอนุรักษ์ระบบนิเวศป่าไม้ห้วยลู่ตามพระราชดําริจังหวัดน่าน กว่า 10 กิโลเมตร คาดแล้วเสร็จกรกฎาคม 2565
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 17 (เชียงราย) ดําเนินโครงการก่อสร้างถนนสายแยกทางหลวงแผ่นดินหมายเลข 1091 - โครงการอนุรักษ์ระบบนิเวศป่าไม้ห้วยลู่ตามพระราชดําริ อําเภอเมือง จังหวัดน่าน รวมระยะทาง 10.805 กิโลเมตร
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 17 (เชียงราย) ดําเนินโครงการก่อสร้างถนนสายแยกทางหลวงแผ่นดินหมายเลข 1091 - โครงการอนุรักษ์ระบบนิเวศป่าไม้ห้วยลู่ตามพระราชดําริ อําเภอเมือง จังหวัดน่าน ซึ่งก่อสร้างเป็นถนนคอนกรีตเสริมเหล็ก รวมระยะทาง 10.805 กิโลเมตร เนื่องจากพื้นที่ดังกล่าวอยู่ภายในบริเวณโครงการพระราชดําริ ประชาชนส่วนใหญ่มีการทําเกษตรกรรมปลูกพืชผักปลอดสารพิษ ข้าว และผลไม้เมืองหนาว จึงจําเป็นต้องใช้เส้นทางในการเดินทางขนส่งพืชผลทางการเกษตรเป็นประจํา การก่อสร้างเส้นทางซึ่งเชื่อมระหว่างพื้นที่โครงการพระราชดําริไปสู่ถนนสายหลัก จะเป็นการเพิ่มความสะดวกปลอดภัยในการเดินทางและการขนส่งผลผลิตของเกษตรกร ตลอดจนช่วยอํานวยความสะดวกให้กับหน่วยงานในการเข้าไปช่วยเหลือและส่งเสริมอาชีพด้านต่าง ๆ เพื่อพัฒนาคุณภาพชีวิตของประชาชนในพื้นที่ให้ดีขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเชื่อมโยงโครงข่ายถนนสายรองสู่ถนนสายหลัก สนับสนุนเส้นทางการคมนาคมเพื่อส่งเสริมการพัฒนาคุณภาพชีวิตของประชาชน ปัจจุบันโครงการดังกล่าวมีความคืบหน้าไปแล้วกว่าร้อยละ 57 ซึ่งอยู่ในขั้นตอนการก่อสร้างงานพื้นทางและงานผิวทาง คาดว่าจะก่อสร้างแล้วเสร็จในเดือนกรกฎาคม 2565
รัฐบาลไทย-ข่าวทำเนียบรัฐบาล- บ่ายนี้ ที่ประชุมศบค. ครั้งที่ 12/2564 เตรียมพิจารณาประเมินมาตรการป้องกันควบคุมโรคติดเชื้อโควิด-19
วันจันทร์ที่ 16 สิงหาคม 2564
บ่ายนี้ ที่ประชุมศบค. ครั้งที่ 12/2564  เตรียมพิจารณาประเมินมาตรการป้องกันควบคุมโรคติดเชื้อโควิด-19
บ่ายนี้ ที่ประชุมศบค. ครั้งที่ 12/2564  เตรียมพิจารณาประเมินมาตรการป้องกันควบคุมโรคติดเชื้อโควิด-19
วันนี้ (16 สิงหาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 เผยในช่วงบ่ายวันนี้ พลเอกประยุทธ์ จันทร์โฮชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการ ศบค. จะเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 ครั้งที่ 12/2564 ผ่าน Video Conference โดยมีวาระพิจารณาสําคัญ 4 เรื่อง ได้แก่ 1. แผนการให้บริการวัคซีนโควิด-19 2. การรับความช่วยเหลือด้านการแพทย์ สาธารณสุข จากต่างประเทศ ทั้งการแลกวัคซีนระหว่างรัฐบาลภูฏานและรัฐบาลไทย การรับบริจาค Monoclonal antibody หรือ ยารักษาโควิด-19 จากสาธารณสุข ประเทศเยอรมนี 3. การประเมินผลการปรับมาตรการป้องกันควบคุมโรคติดเชื้อโควิด-19 และ 4. การเปิดพื้นที่นําร่องรับนักท่องเที่ยวในจังหวัดภูเก็ต เชื่อมต่อกับการนําร่องในพื้นอื่น ๆ โฆษก ศบค. จะแถลงผลการประชุมเมื่อการประชุมเสร็จสิ้นลงอีกครั้ง
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เฉลิมชัย เปิดโครงการรณรงค์ส่งเสริมและสนับสนุน ร้านข้าวแกง 20 บาทถูกใจชุมชน
วันอาทิตย์ที่ 6 กุมภาพันธ์ 2565
เฉลิมชัย เปิดโครงการรณรงค์ส่งเสริมและสนับสนุน ร้านข้าวแกง 20 บาทถูกใจชุมชน
เฉลิมชัย เปิดโครงการรณรงค์ส่งเสริมและสนับสนุน ร้านข้าวแกง 20 บาทถูกใจชุมชน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดโครงการรณรงค์ส่งเสริมและสนับสนุนร้านข้าวแกง20บาทถูกใจชุมชนร่วมกับนายชนินทร์รุ่งแสงคณะที่ปรึกษารัฐมนตรีว่าการกระทรวงเกษตรและสหกรณ์ในฐานะตัวแทนมูลนิธิม.ร.วเสนีย์ปราโมชผู้ประสานงานดําเนินโครงการและมูลนิธิร่วมด้วยช่วยกันสํานึกรักบ้านเกิดกระทรวงเกษตรและสหกรณ์กระทรวงพาณิชย์เครือข่ายภาคเอกชนร่วมกันจัดงานโครงการดังกล่าวณลานวัดภาณุรังษีถนนจรัญสนิทวงศ์เขตบางพลัดซึ่งเป็นโครงการนําร่องในพื้นที่เขตบางพลัดและบางกอกน้อย
สําหรับการดําเนินโครงการดังกล่าวสืบเนื่องจากปัญหาสภาวะเศรษฐกิจในปัจจุบันซึ่งส่งผลกระทบกับชีวิตความเป็นอยู่ของคนหาเช้ากินค่ําโดยเฉพาะอย่างยิ่งคนในชุมชนเมืองข้าวแกงถือเป็นปัจจัยสําคัญในการดํารงชีพและราคาข้าวแกงเป็นดัชนีชี้วัดภาวะเศรษฐกิจปากท้องของคนรากหญ้าได้เป็นอย่างดีข้าวแกงจานละ20บาทถือเป็นราคาที่คนหาเช้ากินค่ําสามารถจะซื้อกินเป็นที่พึ่งได้แต่ในปัจจุบันร้านข้าวแกงที่ขายในราคา20บาทมีน้อยมากเจ้าของร้านต้องมีความอดทนและตั้งใจที่จะทําเพื่อช่วยเหลือกันในชุมชนแต่ก็ยังพอมีกําไรบ้างดังนั้นเพื่อเป็นการช่วยเหลือร้านข้าวแกงและชีวิตความเป็นอยู่ของประชาชนคณะจัดงานจึงได้รวมตัวกันเพื่อที่จะช่วยเหลือร้านข้าวแกง20บาทในการที่จะลดต้นทุนภาระการผลิตให้กับร้านข้าวแกงไม่ว่าจะเป็นเรื่องของราคาแก๊สหรือราคาวัตถุดิบในการทําข้าวแกงรวมถึงค่าใช้จ่ายในการขนส่งโดยในวันนี้เป็นการเริ่มต้นของโครงการซึ่งจะมีการมอบปัจจัยการผลิตวัสดุอุปกรณ์และผลิตภัณฑ์อาหารซึ่งเป็นวัตถุดิบในการทําข้าวแกงแก่ร้านนําร่องโครงการ10ร้านและในส่วนของกระทรวงเกษตรฯยังได้มอบเม็ดพันธุ์พืชผักสวนครัวให้แก่ตัวแทนชุมชนเพื่อไปปลูกใช้ในครัวเรือนและหากเหลือใช้จะให้นําไปส่งต่อหรือขายให้กับร้านข้าวแกง20บาทนี้ได้ต่อไปด้วย
จากนั้นรัฐมนตรีว่าการกระทรวงเกษตรและสหกรณ์และผู้ร่วมงานได้ไปเยี่ยมและลองรับประทานข้าวแกง20บาทที่ร้านคุณปู่ชุมชนส่วนปรกเขตบางพลัดอีกด้วยโดยในโครงการนี้มีเป้าหมายที่จะรณรงค์ส่งเสริมสนับสนุนให้ร้านข้าวแกง20บาทมีอยู่ทั่วกรุงเทพในชุมชนแต่ละชุมชนอย่างน้อย1ร้านโดยเชิญชวนผู้ที่สนใจรับการสนับสนุนติดต่อผ่านไลน์แอด@khowgang20bahtหรือโทรศัพท์02 507 5682 สายด่วน1569ธงฟ้ากระทรวงพาณิชย์
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ยินดีและขอบคุณชาวบ้านป่าแดด ภายหลังรวมตัวขอบคุณลุงป้อม สนับสนุนสร้างอ่างเก็บน้ำแม่ตาช้าง สำเร็จดังใจหลังรอคอยมาเกือบ 30 ปี
วันพฤหัสบดีที่ 4 สิงหาคม 2565
รองนายกฯ พลเอก ประวิตรฯ ยินดีและขอบคุณชาวบ้านป่าแดด ภายหลังรวมตัวขอบคุณลุงป้อม สนับสนุนสร้างอ่างเก็บน้ําแม่ตาช้าง สําเร็จดังใจหลังรอคอยมาเกือบ 30 ปี
รองนายกฯ พลเอก ประวิตรฯ ยินดีและขอบคุณชาวบ้านป่าแดด ภายหลังรวมตัวขอบคุณลุงป้อม สนับสนุนสร้างอ่างเก็บน้ําแม่ตาช้าง สําเร็จดังใจหลังรอคอยมาเกือบ 30 ปี
วันนี้ (4 สิงหาคม 2565) เวลา 14.30 น. พลเอก ประวิตร วงษ์สุวรรณ รองนายกรัฐมนตรี ยินดีและขอบคุณชาวบ้านป่าแดดในไมตรีจิตที่ร่วมแสดงความขอบคุณ ในโอกาสการผลักดันการจัดสร้าง “อ่างเก็บน้ําแม่ตาช้าง” จนประสบความสําเร็จ ระหว่างนั่งประชุม ณ มูลนิธิอนุรักษ์ป่ารอยต่อฯ ร่วมกับการประชุมผู้นําชุมชนแม่ป่าแดดในพื้นที่ โดยมีผู้ว่าราชการจังหวัดเชียงรายและอธิบดีกรมชลประทานร่วมประชุมด้วย
พลเอก คงชีพ ตันตระวาณิชย์ เปิดเผยว่า ลุงเรียบ อภัยพนันธ์ ผู้เฒ่าบ้านป่าแดด ตัวแทนชาวบ้าน ต.แม่ป่าแดด อ.แม่สรวย จ.เชียงราย นําชาวบ้านกว่า 400 คน รวมตัวกันแสดงความดีใจและขอบคุณถึงรองนายกรัฐมนตรี ผ่านระบบทางไกล (VTC) ที่ช่วยสนับสนุนผลักดันการอนุมัติจัดสร้าง “อ่างเก็บน้ําแม่ตาช้าง” สําเร็จ หลังจากรอคอยมาเกือบ 30 ปี จากปัญหาการทับซ้อนของการขอใช้ประโยชน์ที่ดินจากหลายหน่วยงาน ซึ่งชาวบ้านป่าแดดได้ร้องขอความต้องการโดยตรงกับรองนายกฯ พลเอก ประวิตรฯ ระหว่างลงตรวจราชการในพื้นที่จังหวัดเชียงราย เมื่อ 25 มกราคม 2565 และ รองนายกฯ ได้มอบหมายให้ พลเรือเอก พิเชฐ ตานะเศรษฐ คณะทํางานของรองนายกฯ ลงพื้นที่ขับเคลื่อนแก้ปัญหาร่วมกับส่วนราชการต่างๆ ที่เกี่ยวข้องในพื้นที่ และกํานัน ผู้ใหญ่บ้าน อย่างจริงจังและต่อเนื่อง ขณะเดียวกัน ได้ให้กรมชลประทานศึกษาผลกระทบสิ่งแวดล้อมควบคู่กันไปจนบรรลุความเห็นชอบร่วมกันในที่สุด
ทั้งนี้ อ่างเก็บน้ําแม่ตาช้างสามารถรองรับ 4,775 ครัวเรือน ประชาชนได้ประโยชน์กว่า 12,000 คน สามารถส่งน้ําช่วยเหลือเกษตรกร 2,843 ครัวเรือน ใน 22 หมู่บ้าน พื้นที่การเกษตรกว่า 17,200 ไร่ อีกทั้ง สามารถแก้ปัญหาภัยแล้ง ปัญหาอุทกภัย และปัญหาการขาดแคลนน้ําอุปโภค-บริโภคในพื้นที่
รองนายกรัฐมนตรีกล่าวยินดีและขอบคุณชาวบ้านป่าแดดทุกคน พร้อมขอบคุณทุกส่วนราชการทั้งในพื้นที่และส่วนกลาง ที่ให้ความสําคัญร่วมสนับสนุนขับเคลื่อนแก้ปัญหาที่เป็นความเดือดร้อนและความต้องการของประชาชนอย่างแท้จริง โดยขอให้กรมชลประทาน เร่งนําโครงการดังกล่าวเสนอเข้าคณะรัฐมนตรี (ครม.) ให้ความเห็นชอบ เพื่อสามารถสร้างอ่างเก็บน้ําแม่ตาช้างให้ประชาชนในพื้นที่สามารถใช้ประโยชน์ พัฒนาและยกระดับคุณภาพชีวิตได้ภายในปี 2569 ตามเจตนารมณ์ของรัฐบาล พลเอก ประยุทธ์ จันทร์โอชา ที่มุ่งสร้างความกินดี อยู่ดี กระจายความสุขให้กับประชาชน โดยทั่วถึงกันตลอดมา
รัฐบาลไทย-ข่าวทำเนียบรัฐบาล-สธ.ร่วม กต.ประสาน “กัมพูชา” ติดตามผู้ป่วยฝีดาษวานรข้ามแดน ส่วนผู้สัมผัสไม่พบเชื้อ
วันเสาร์ที่ 23 กรกฎาคม 2565
สธ.ร่วม กต.ประสาน “กัมพูชา” ติดตามผู้ป่วยฝีดาษวานรข้ามแดน ส่วนผู้สัมผัสไม่พบเชื้อ
กระทรวงสาธารณสุข เผยประสานกัมพูชาผ่านกระทรวงการต่างประเทศ ให้ติดตามผู้ป่วยฝีดาษวานรรายแรกของประเทศไทยแล้ว หลังตํารวจพบสัญญาณโทรศัพท์มือถือข้ามแดนไปแล้ว ส่วนผู้สัมผัสเสี่ยงสูง 19 ราย
กระทรวงสาธารณสุข เผยประสานกัมพูชาผ่านกระทรวงการต่างประเทศ ให้ติดตามผู้ป่วยฝีดาษวานรรายแรกของประเทศไทยแล้ว หลังตํารวจพบสัญญาณโทรศัพท์มือถือข้ามแดนไปแล้ว ส่วนผู้สัมผัสเสี่ยงสูง19 ราย ตรวจไม่พบเชื้อ2ราย อยู่ระหว่างรอผล17 ราย ตรวจเชิงรุก142ราย พบมีอาการ 6 ราย ผลไม่พบเชื้อ5ราย ออกนอกประเทศ 1 ราย ย้ําโรคไม่ได้ติดต่อง่ายแบบโควิด เน้นเว้นระยะห่าง ล้างมือบ่อยๆ ไม่สัมผัสผู้ที่มีตุ่มผื่น
วันนี้ (23กรกฎาคม2565)ที่กระทรวงสาธารณสุข จ.นนทบุรี นพ.โอภาส การย์กวินพงศ์ อธิบดีกรมควบคุมโรค แถลงความคืบหน้ากรณีโรคฝีดาษวานรในประเทศไทย ว่า หลังจากรายงานยืนยันว่าชายชาวไนจีเรีย อายุ27ปี เป็นผู้ป่วยโรคฝีดาษวานรรายแรกของประเทศไทย การติดตามผู้สัมผัสพบว่า มีผู้สัมผัสความเสี่ยงสูง19 ราย ไม่มีอาการป่วย ส่งสิ่งส่งตรวจไปยังห้องปฏิบัติการ (แล็บ) ทั้งหมดแล้ว ผลออกมาไม่พบเชื้อ2รายอยู่ระหว่างการตรวจและรอผลอีก17 ราย และมีผู้สัมผัสเสี่ยงต่ําอีก14 ราย ส่วนการค้นหาเชิงรุกมีจํานวน142ราย ไม่พบอาการผื่นสงสัย แต่มีอาการอื่นๆ คือ ไข้ เจ็บคอ ปวดเมื่อยกล้ามเนื้อ 6 ราย ส่งตรวจแล้ว5ราย ผลออกมาไม่พบเชื้อ ไปต่างประเทศ1ราย
นพ.โอภาสกล่าวว่า สําหรับชายชาวไนจีเรียที่เป็นผู้ป่วยฝีดาษวานรที่พบรายแรก ได้รับแจ้งจากทางตํารวจและสาธารณสุขจังหวัดภูเก็ตว่า พบสัญญาณโทรศัพท์มือถือที่ชายแดนประเทศกัมพูชา ค่อนข้างชัดเจนว่าหลบหนีออกทางช่องทางธรรมชาติ ซึ่งเราประสานไปยังทางการกัมพูชาแล้วในการติดตามผู้ป่วยรายดังกล่าว ผ่านกระทรวงการต่างประเทศ และสํานักงานสาธารณสุขจังหวัดสระแก้วที่มีความร่วมมือสาธารณสุขชายแดนจังหวัดสระแก้วกับจังหวัดบันเตียเมียนเจย ส่วนข้อกังวลว่าผู้ป่วยรายนี้จะทําให้เกิดการแพร่ระบาดในวงกว้างหรือไม่นั้น ขอย้ําว่าโรคฝีดาษวานรไม่ได้ติดต่อกันได้ง่ายอย่างโควิด การติดต่อต้องเป็นการสัมผัสใกล้ชิดมากๆ และอาการโรคส่วนใหญ่ไม่ได้มีความรุนแรง ซึ่งมาตรการป้องกันตนเองจากโควิด ยังสามารถใช้ป้องกันโรคฝีดาษวานรได้ โดยเฉพาะการเว้นระยะห่าง ล้างมือบ่อยๆ ป้องกันการสัมผัสผู้ที่มีผื่น ตุ่มน้ํา ตุ่มหนองตามผิวหนัง และไม่ใช้สิ่งของส่วนตัวร่วมกับผู้อื่น
“องค์การอนามัยโลก (WHO)มีการประชุมคณะผู้เชี่ยวชาญล่าสุดเมื่อวันที่21กรกฎาคมที่ผ่านมา ยังไม่ประกาศเป็นภาวะฉุกเฉินทางสาธารณสุขระหว่างประเทศ และประเทศไทยยังกําหนดให้โรคนี้เป็นโรคติดต่อที่ต้องเฝ้าระวัง ตาม พ.ร.บ.โรคติดต่อ พ.ศ.2558ไม่ได้เป็นโรคติดต่ออันตราย เมื่อพบผู้ป่วยสงสัยฝีดาษวานรต้องรายงานไปยังเจ้าพนักงานควบคุมโรคติดต่อในพื้นที่เพื่อทําการสอบสวนและควบคุมโรคโดยเร็ว ซึ่งเมื่อวานนี้ (22กรกฎาคม 2565)กรมควบคุมโรค โดยกองระบาดวิทยาได้ประชุมวิดีโอคอนเฟอเรนซ์ แจ้งยกระดับการเฝ้าระวังที่คลินิกโรคติดต่อทางเพศสัมพันธ์ คลินิกสุขภาพทางเพศ และคลินิกแพทย์ที่มีผู้ป่วยสงสัยโรคติดต่อทางเพศสัมพันธ์มาใช้บริการ สื่อสารแนวทางการเฝ้าระวังคัดกรองและรายงาน หากพบผู้มีอาการสงสัยให้ส่งตรวจเชื้อไวรัสฝีดาษวานร (Monkeypox)ทันทีที่ห้องปฏิบัติการที่ระบุในแนวทางดําเนินการ” นพ.โอภาสกล่าว
**********************************23 กรกฎาคม 2565
รัฐบาลไทย-ข่าวทำเนียบรัฐบาล-นายกฯ ยินดี ศูนย์ควบคุมและป้องกันโรคสหรัฐฯ "ยกเลิกคำเตือน" ห้ามประชาชนเดินทางมาประเทศไทย ส่งสัญญาณดีต่อภาคการท่องเที่ยว
วันพฤหัสบดีที่ 21 เมษายน 2565
นายกฯ ยินดี ศูนย์ควบคุมและป้องกันโรคสหรัฐฯ "ยกเลิกคําเตือน" ห้ามประชาชนเดินทางมาประเทศไทย ส่งสัญญาณดีต่อภาคการท่องเที่ยว
.....
พลเอก ประยุทธ์ จันทร์โอชา นายกรัฐมนตรี แสดงความยินดี หลังรับทราบว่าศูนย์ควบคุมและป้องกันโรค (Centers for Disease Control and Prevention: CDC) สหรัฐอเมริกา "ยกเลิกคําเตือน" ห้ามประชาชนเดินทางมาประเทศไทยและอีก 89 ประเทศ
.
โดยเป็นการปรับลดคําเตือนจากกลุ่มประเทศที่มีความเสี่ยงจากการแพร่ระบาดของโควิด-19 ระดับสูงสุด ระดับ 4 มาอยู่ที่ระดับ 3 ซึ่งเป็นระดับที่มีคําแนะนําให้ฉีดวัคซีนโควิด-19 ก่อนเดินทางเท่านั้น
.
นายกฯ เห็นว่าการยกเลิกคําเตือนดังกล่าวเป็นปัจจัยบวกและสนับสนุนต่อภาคการท่องเที่ยวของไทย แม้ช่วงที่ผ่าน จะมีคําเตือนประชาชนสหรัฐฯ ห้ามเดินทางมาประเทศไทย แต่นักท่องเที่ยวจากสหรัฐฯ ยังติด 1 ใน 5 ประเทศที่เดินทางเข้ามาประเทศไทยมากที่สุด
.
การที่สหรัฐฯ และหลายประเทศทยอยผ่อนคลายมาตรการการเดินทางของประชาชน จะส่งผลบวกต่อภาคการท่องเที่ยว และสอดคล้องกับแนวนโยบายที่นายกฯ ได้สั่งการให้มีการปรับปรุงมาตรการที่เกี่ยวข้องกับโควิด-19 ซึ่งจะส่งผลดีต่อการใช้จ่ายในประเทศ และทําให้ธุรกิจต่าง ๆ สามารถเดินหน้าต่อไปได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 สิงหาคม 2564​ พบพนักงานติดเชื้อไวรัส COVID-19 จำนวน​ 19 ราย
วันศุกร์ที่ 6 สิงหาคม 2564
ประกาศ ขสมก. ประจําวันที่ 6 สิงหาคม 2564​ พบพนักงานติดเชื้อไวรัส COVID-19 จํานวน​ 19 ราย
ประกาศ ขสมก. ประจําวันที่ 6 สิงหาคม 2564​ พบพนักงานติดเชื้อไวรัส COVID-19 จํานวน​ 19 ราย
1. พนักงานเก็บค่าโดยสารรถปรับอากาศ สาย 23 เขตการเดินรถที่ 3
2. พนักงานเก็บค่าโดยสารรถปรับอากาศ สาย 137 เขตการเดินรถที่ 4
3. พนักงานเติมน้ํามันเชื้อเพลิงรถโดยสาร อู่รังสิต เขตการเดินรถที่ 1
4. พนักงานเก็บค่าโดยสารรถปรับอากาศ สาย 137 เขตการเดินรถที่ 4
5. พนักงานขับรถโดยสารธรรมดา สาย 13 เขตการเดินรถที่ 4
6. พนักงานเก็บค่าโดยสารรถธรรมดา สาย 4 เขตการเดินรถที่ 4
7. พนักงานเก็บค่าโดยสารรถธรรมดา สาย 12 เขตการเดินรถที่ 4
8. พนักงานเก็บค่าโดยสารรถปรับอากาศ สาย 168 เขตการเดินรถที่ 2
9. พนักงานนายตรวจ เขตการเดินรถที่ 4
10. พนักงานเก็บค่าโดยสารรถปรับอากาศ สาย 8 เขตการเดินรถที่ 2
11. พนักงานขับรถโดยสารธรรมดา สาย 1 เขตการเดินรถที่ 4
12. พนักงานขับรถโดยสารธรรมดา สาย 179 เขตการเดินรถที่ 4
13. พนักงานขับรถโดยสารธรรมดา สาย 4 เขตการเดินรถที่ 4
14. พนักงานเก็บค่าโดยสารรถปรับอากาศ สาย 23 เขตการเดินรถที่ 3
15. พนักงานขับรถโดยสารธรรมดา สาย 206 เขตการเดินรถที่ 3
16. พนักงานเก็บค่าโดยสารรถปรับอากาศ สาย 137 เขตการเดินรถที่ 4
17. พนักงานขับรถโดยสารธรรมดา สาย 1 (ปัจจุบันปฏิบัติหน้าที่เลื่อนรถโดยสารภายในอู่ใต้ทางด่วนสาธุประดิษฐ์)
18. พนักงานเก็บค่าโดยสารรถธรรมดา สาย 4 (ปัจจุบันปฏิบัติหน้าที่ช่วยงานธุรการ และทําความสะอาดท่าปล่อยรถ อู่คลองเตย เนื่องจากพนักงานรอเกษียณอายุ)
19. พนักงานขับรถโดยสารปรับอากาศ สาย 137 เขตการเดินรถที่ 4
รัฐบาลไทย-ข่าวทำเนียบรัฐบาล-กรมทางหลวงชนบทห่วงใยความปลอดภัยของประชาชนผู้ใช้เส้นทาง สำรวจทางข้ามบนถนนในโครงข่ายทั่วประเทศกว่า 5,000 แห่ง เพื่อเพิ่มประสิทธิภาพความปลอดภัย แก้ไขปัญหาอุบัติเหตุทางถนนอย่างยั่งยืน
วันพุธที่ 9 มีนาคม 2565
กรมทางหลวงชนบทห่วงใยความปลอดภัยของประชาชนผู้ใช้เส้นทาง สํารวจทางข้ามบนถนนในโครงข่ายทั่วประเทศกว่า 5,000 แห่ง เพื่อเพิ่มประสิทธิภาพความปลอดภัย แก้ไขปัญหาอุบัติเหตุทางถนนอย่างยั่งยืน
กรมทางหลวงชนบท (ทช.) กระทรวงคมนาคม  ดําเนินการสํารวจทางข้าม (ทางม้าลาย) บนถนนในโครงข่ายทั่วประเทศกว่า 5,000 แห่ง พร้อมหาแนวทางการปรับปรุงแก้ไขเพื่อลดโอกาสในการเกิดอุบัติเหตุทางถนน เพิ่มประสิทธิภาพความสะดวกและปลอดภัยให้กับผู้ใช้เส้นทาง
กรมทางหลวงชนบท (ทช.) กระทรวงคมนาคม ดําเนินการสํารวจทางข้าม (ทางม้าลาย) บนถนนในโครงข่ายทั่วประเทศกว่า 5,000 แห่ง พร้อมหาแนวทางการปรับปรุงแก้ไขเพื่อลดโอกาสในการเกิดอุบัติเหตุทางถนน เพิ่มประสิทธิภาพความสะดวกและปลอดภัยให้กับผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งมอบหมายให้หน่วยงานในสังกัดที่เกี่ยวข้องบูรณาการความร่วมมือระหว่างหน่วยงาน ยกระดับมาตรฐานความปลอดภัยในการเดินทาง โดยการตรวจสอบและปรับปรุงทางข้ามบนถนนในโครงข่ายคมนาคม เพื่อป้องกันและลดจํานวนผู้ได้รับผลกระทบจากอุบัติเหตุอย่างมีประสิทธิภาพและยั่งยืน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า กระทรวงคมนาคมได้ให้ความสําคัญในการพัฒนาประสิทธิภาพด้านความปลอดภัยในการเดินทางอย่างต่อเนื่อง โดยมีมาตรการให้ทุกหน่วยงานในสังกัดร่วมกันบูรณาการในการยกระดับมาตรฐานความปลอดภัยบนท้องถนนบริเวณจุดเสี่ยงและทางข้ามทั่วประเทศ พร้อมรณรงค์ให้ผู้ใช้รถใช้ถนนตระหนักถึงความปลอดภัยของผู้ร่วมทาง ซึ่งนอกจาก ทช. จะดําเนินการพัฒนาโครงข่ายงานทางเพื่อสร้างสภาพแวดล้อมด้านการขับขี่ให้มีความปลอดภัยแล้ว ยังได้มอบหมายให้สํานักอํานวยความปลอดภัย ดําเนินการสํารวจทางข้ามบนถนนในโครงข่ายทางหลวงชนบททั่วประเทศ เพื่อหาแนวทางการปรับปรุงแก้ไขทางข้ามทั้งหมดให้เป็นไปตามหลักวิศวกรรมและอยู่ในลักษณะที่เหมาะสมต่อการใช้งานในแต่ละพื้นที่ โดยจากการสํารวจทางข้าม จํานวน 5,364 แห่ง พบว่า มีทางข้ามที่อยู่ในสภาพสมบูรณ์ จํานวน 3,908 แห่ง คิดเป็นร้อยละ 72.86 และมีทางข้ามที่เสื่อมสภาพเล็กน้อยซึ่งอยู่ในระหว่างดําเนินการปรับปรุงแก้ไข จํานวน 1,456 แห่ง คิดเป็นร้อยละ 27.14 ทช. จึงได้มีแนวทางให้หน่วยงานส่วนภูมิภาค ประกอบด้วย สํานักงานทางหลวงชนบท แขวงทางหลวงชนบท และหมวดบํารุงทางหลวงชนบท ดําเนินการแก้ไขโดยการปรับปรุงสีเส้นทางข้าม ทําแถบชะลอความเร็ว ติดตั้งป้ายเตือนหรือป้ายกําหนดความเร็วในบริเวณจุดเสี่ยงให้สามารถมองเห็นได้อย่างชัดเจน เพื่อเพิ่มทัศนวิสัยที่ดีในการขับขี่ยานพาหนะ ป้องกันการเกิดอุบัติเหตุ และเพิ่มความปลอดภัยทางถนนให้กับผู้ใช้เส้นทางได้อย่างมีประสิทธิภาพ
รัฐบาลไทย-ข่าวทำเนียบรัฐบาล-เตรียมตัว! ต่อใบอนุญาตคนต่างด้าว 4 สัญชาติ กัมพูชา ลาว เมียนมา เวียดนาม อยู่และทำงานได้ถึง 13 ก.พ. 68 รอประกาศมีผลบังคับใช้
วันพฤหัสบดีที่ 7 กรกฎาคม 2565
เตรียมตัว! ต่อใบอนุญาตคนต่างด้าว 4 สัญชาติ กัมพูชา ลาว เมียนมา เวียดนาม อยู่และทํางานได้ถึง 13 ก.พ. 68 รอประกาศมีผลบังคับใช้
.....
ครม. เห็นชอบร่างประกาศกระทรวงมหาดไทยและกระทรวงแรงงานจํานวน 15 ฉบับ ซึ่งเป็นการบริหารจัดการให้คนต่างด้าว 4 สัญชาติ คือ กัมพูชา ลาว เมียนมา และเวียดนาม ต่อใบอนุญาตเพื่ออยู่และทํางานในไทยได้ โดยคนต่างด้าวที่มีสถานะถูกต้องหรือมีใบอนุญาตทํางานที่จะหมดอายุวันที่ 13 ก.พ. 66 และต้องการอยู่ทํางานต่อในไทย ให้ดําเนินการดังนี้
1. กลุ่มที่รับการตรวจลงตราหรือตรวจอนุญาต ภายในวันที่ 1 ส.ค. 65 ให้ยื่นขอต่อใบอนุญาตก่อนใบเดิมหมดอายุ โดยต่อได้คราวละ 2 ปี เพื่อทํางานได้ถึง 13 ก.พ. 68
2. กลุ่มที่รับการตรวจลงตราหรือตรวจอนุญาต หลังวันที่ 1 ส.ค. 65 ให้ยื่นขอต่อใบอนุญาตก่อนใบเดิมหมดอายุ โดยต่อได้คราวละ 1 ปี รวม 2 ครั้ง เพื่อทํางานได้ถึง 13 ก.พ. 68
.
คนต่างด้าวที่สถานะไม่ถูกต้อง ดําเนินการดังนี้
- นายจ้างยื่นบัญชีรายชื่อ แจ้งความต้องการจ้างแรงงานต่างด้าวต่อกรมการจัดหางาน
- จากนั้นยื่นคําขออนุญาตทํางาน แทนคนต่างด้าวภายใน 60 วัน
- ระหว่างรอใบอนุญาตทํางาน ให้คนต่างด้าวสามารถใช้ “ใบรับคําขอ” คู่กับ “ใบเสร็จรับเงิน” เพื่อเป็นหลักฐานแสดงตนแทนได้
- เมื่อดําเนินการเสร็จสิ้น คนต่างด้าวกลุ่มนี้จะอยู่ทํางานได้ถึง 13 ก.พ. 66 หากต้องการทํางานต่อไป ให้ยื่นขอต่อใบอนุญาตคราวละ 1 ปี รวม 2 ครั้ง จะทํางานได้ถึงวันที่ 13 ก.พ. 68 เช่นเดียวกัน
.
ทั้งนี้ ให้เริ่มดําเนินการภายหลังประกาศกระทรวงมหาดไทยและกระทรวงแรงงาน มีผลบังคับใช้
.
อ่านเพิ่มเติม คลิก >>https://www.thaigov.go.th/news/contents/details/56558
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ข่าวดี! รัฐบาลประสานประเทศจีน ส่งนักศึกษาไทยกลับไปเรียนต่อแล้ว 76 คน รอบต่อไปเร็ว ๆ นี้
วันเสาร์ที่ 11 มิถุนายน 2565
ข่าวดี! รัฐบาลประสานประเทศจีน ส่งนักศึกษาไทยกลับไปเรียนต่อแล้ว 76 คน รอบต่อไปเร็ว ๆ นี้
.....
การแพร่ระบาดของโรคโควิด-19 ส่งผลกระทบต่อนักศึกษาไทยที่เรียนในประเทศจีน ทําให้ไม่สามารถกลับไปเรียนต่อได้ และต้องเปลี่ยนระบบการเรียนมาเป็นออนไลน์แทน จากปัญหาที่เกิดขึ้น นายกฯ ได้ติดตามอย่างต่อเนื่องและมีความห่วงใยต่อนักศึกษากลุ่มดังกล่าว พร้อมกําชับให้หน่วยงานที่เกี่ยวข้องคอยดูแลอย่างใกล้ชิด
.
ล่าสุด กระทรวงการต่างประเทศ เผยว่าได้ประสานงานกับประเทศจีนอย่างต่อเนื่อง และเริ่มอนุญาตให้นักศึกษาไทยเดินทางเข้าประเทศได้ ซึ่งต้องพิจารณาตามความจําเป็นและความพร้อมของนักศึกษาด้วย โดยช่วงเดือน ก.พ. 65 ที่ผ่านมา มีนักศึกษาไทยสามารถกลับไปเรียนต่อแล้ว 76 คน ซึ่งเป็นการอนุญาตเดินทางเข้าประเทศแบบเที่ยวบินเช่าเหมาลํา และปัจจุบันกําลังอยู่ระหว่างประสานงานเพิ่มเติม เพื่อส่งนักศึกษาไทย ชุดที่ 2 กลับไปเรียนต่อ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" อยากเห็นคนไทยร่วมงานลอยกระทง อย่างมีความสุข ปลอดโรคและปลอดภัย
วันพฤหัสบดีที่ 18 พฤศจิกายน 2564
โฆษกรัฐบาลเผย "นายกฯ" อยากเห็นคนไทยร่วมงานลอยกระทง อย่างมีความสุข ปลอดโรคและปลอดภัย
โฆษกรัฐบาลเผย "นายกฯ" อยากเห็นคนไทยร่วมงานลอยกระทง อย่างมีความสุข ปลอดโรคและปลอดภัย  เตรียมให้หน่วยงานถอดบทเรียนการจัดงานลอยกระทง  เพื่อนํามาปรับปรุงมาตรการสําหรับการจัดกิจกรรมและงานบันเทิงต่างๆ ช่วงเทศกาลในปลายปีนี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม  กําชับผู้จัดงานและประชาชนผู้ร่วมงานยึดหลัก “ลอยกระทงวิถีใหม่” ปฏิบัติตามมาตรการโควิดฟรีเซ็ตติ้ง (COVID Free Setting) และป้องกันการติดเชื้อครอบจักรวาล (Universal Prevention) พร้อมรณรงค์ การลอยกระทงรักษ์โลก “1 ครอบครัว 1 กระทง“ หรือ “1 หน่วยงาน 1 กระทง” โดยใช้กระทงทําจากวัสดุที่ย่อยสลายง่ายและไม่ทําลายสิ่งแวดล้อม เพื่อการใช้ทรัพยากรคุ้มค่าและลดปริมาณขยะ โดยในวันพรุ่งนี้ นายกรัฐมนตรีและภริยาจะนําคณะรัฐมนตรี แต่งกายผ้าไทยร่วมงาน “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย” ณ คลองผดุงกรุงเกษม ข้างทําเนียบรัฐบาล โดยจะมีจุดตรวจวัดอุณหภูมิ จุดลงทะเบียน “ไทยชนะ” และจุดบริการเจลแอลกอฮอล์ก่อนเข้าและออกงานด้วย
นายธนกรฯ กล่าวย้ําถึงแนวทางและมาตรการการจัดประเพณีลอยกระทง ภายใต้โควิดฟรีเซ็ตติ้ง (COVID Free Setting) และมาตรการป้องกันการติดเชื้อครอบจักรวาล (Universal Prevention) เพื่อคุมเข้มการแพร่ระบาดของโรคโควิด-19 โดยขอความร่วมมือผู้จัดงานเน้นมาตรการป้องกัน เช่น คัดกรองผู้เข้าร่วมงาน จัดพื้นที่เว้นระยะห่างทางสังคม ทําความสะอาดพื้นผิวสัมผัสก่อนและหลังการจัดงาน และทุกคนจะต้องสวมหน้ากากอนามัยตลอดเวลาเข้าร่วมงาน ขณะเดียวกัน ต้องคํานึงถึงมาตรการด้านความปลอดภัยภายในงาน โดยห้ามปล่อยโคมลอย งดเล่นดอกไม้เพลิง พลุ ประทัด และรณรงค์ลอยกระทงปลอดเหล้า เพี่อให้ความมั่นใจกับประชาชนที่มาร่วมงาน
“ นายกรัฐมนตรีคาดว่า ปีนี้จะมีประชาชนร่วมงานลอยกระทงในพื้นที่ต่าง ๆ เพิ่มขึ้น จึงอยากให้ประชาชนได้ท่องเที่ยวร่วมงานอย่างมีสุข แต่ต้องปลอดโรคและปลอดภัย ซึ่งหลังเสร็จสิ้นประเพณีลอยกระทง นายกรัฐมนตรียังเตรียมให้หน่วยงานถอดบทเรียนการจัดงานลอยกระทง นําข้อบกพร่องและข้อจํากัดต่าง ๆ มาปรับปรุงมาตรการป้องกันการแพร่ระบาด ให้เป็นแนวปฏิบัติที่ดีในการจัดกิจกรรมและงานบันเทิงต่าง ๆ ในช่วงเทศกาลส่งท้ายปีเก่า ต้อนรับปีใหม่ด้วย” นายธนกรฯ กล่าว
.....................
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหมเปิดศูนย์ความร่วมมือด้านเทคโนโลยีปัญญาประดิษฐ์และหุ่นยนต์ (ศูนย์ความร่วมมือด้าน AI & Robotics)"
วันศุกร์ที่ 3 กันยายน 2564
"สํานักงานปลัดกระทรวงกลาโหมเปิดศูนย์ความร่วมมือด้านเทคโนโลยีปัญญาประดิษฐ์และหุ่นยนต์ (ศูนย์ความร่วมมือด้าน AI & Robotics)"
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีเปิดศูนย์ความร่วมมือด้านเทคโนโลยีปัญญาประดิษฐ์และหุ่นยนต์ (ศูนย์ความร่วมมือด้าน AI & Robotics)
ณ ศูนย์วิจัยและพัฒนาการทหาร กรมวิทยาศาสตร์และเทคโนโลยีกลาโหม เขตคลองเตย กรุงเทพ ฯ เมื่อวันพฤหัสบดีที่ ๒ กันยายน ๒๕๖๔
ศูนย์ความร่วมมือด้าน AI & Robotics จัดตั้งขึ้นเพื่อประสานความร่วมมือด้านบุคลากร ห้องปฏิบัติการ และโครงสร้างพื้นฐานทางเทคโนโลยีปัญญาประดิษฐ์และหุ่นยนต์ สําหรับสนับสนุนและส่งเสริมงานด้านความมั่นคงระหว่างกระทรวงกลาโหมกับเครือข่ายการวิจัยและภาคเอกชน นอกจากนี้ยังใช้เป็นศูนย์ข้อมูลและศูนย์พัฒนาบุคลากรทางเทคโนโลยีปัญญาประดิษฐ์และหุ่นยนต์ของกระทรวงกลาโหมและเครือข่าย รวมถึงเพื่อพัฒนาต่อยอดองค์ความรู้ทางเทคโนโลยีปัญญาประดิษฐ์และหุ่นยนต์ให้ได้ผลงานและนวัตกรรม สําหรับใช้สนับสนุนภารกิจของหน่วยงานด้านความมั่นคงและอุตสาหกรรมป้องกันประเทศ รวมทั้งการประยุกต์ใช้งานในภาคพลเรือน โดยมีการบริหารจัดการในรูปของคณะกรรมการและคณะทํางานโดยคัดเลือกบุคลากรที่มีความรู้ความสามารถและประสบการณ์เพื่อให้พร้อมสําหรับการดําเนินการร่วมกับเครือข่ายการวิจัยและพัฒนาทุกภาคส่วน
สําหรับเครือข่ายการวิจัย ฯ ได้แก่ กองทัพบก กองทัพเรือ กองทัพอากาศ กรมวิทยาศาสตร์และเทคโนโลยีกลาโหม สถาบันเทคโนโลยีป้องกันประเทศ (สทป.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานคณะกรรมการวิจัยแห่งชาติ (วช.) กระทรวงการอุดมศึกษาวิทยาศาสตร์วิจัยและนวัตกรรม (อว.) มหาวิทยาลัยต่างๆ สมาคมปัญญาประดิษฐ์ประเทศไทย สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี (Institute of Field Robotics : FIBO) และภาคเอกชน โดยมีนักวิจัยร่วมใน เครือข่ายมากกว่า ๑๐๐ คน และมีความพร้อมที่จะดําเนินงานร่วมกันเพื่อตอบสนองนโยบายเร่งด่วนด้านความมั่นคงได้ในทันที
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” แนะ รร. ครู นักเรียน ผู้ปกครอง เตรียมความพร้อมเปิดภาคเรียน 1/2565 รูปแบบการเรียน On-Site ย้ำมาตรการตัดความเสี่ยงสร้างภูมิคุ้มกันด้วย 3T1V ป้องกันโควิด-19
วันพฤหัสบดีที่ 5 พฤษภาคม 2565
โฆษกรัฐบาลเผย “นายกฯ”  แนะ รร. ครู  นักเรียน ผู้ปกครอง เตรียมความพร้อมเปิดภาคเรียน 1/2565 รูปแบบการเรียน On-Site ย้ํามาตรการตัดความเสี่ยงสร้างภูมิคุ้มกันด้วย 3T1V ป้องกันโควิด-19
โฆษกรัฐบาลเผย “นายกฯ”  แนะ รร. ครู  นักเรียน ผู้ปกครอง เตรียมความพร้อมเปิดภาคเรียน 1/2565 รูปแบบการเรียน On-Site ย้ํามาตรการตัดความเสี่ยงสร้างภูมิคุ้มกันด้วย 3T1V ป้องกันโควิด-19  ด้วยมาตรการ 6-6-7 เข้ม พร้อมเตรียมแผนเผชิญเหตุในกรณีพบผู้ติดเชื้อ
วันนี้ (5 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา แนะสถานศึกษา ครู นักเรียน ผู้ปกครอง เตรียมความพร้อมเปิดภาคเรียน 1/2565 เน้นรูปแบบการเรียน On-Site โดยมอบหมายกระทรวงสาธารณสุขและกระทรวงศึกษาธิการ บูรณาการการทํางานปรับเปลี่ยนมาตรการการจัดการเรียนการสอนที่เหมาะสมกับสถานการณ์ เข้มงวดแนวทางเฝ้าระวังและเตรียมความพร้อม ด้วยมาตรการ 3T1V คือ T : Thai Stop Covid Plus (TSC+) สถานศึกษาต้องประเมินตนเองเตรียมพร้อมก่อนเปิดเรียน T : Thai Save Thai (TST) นักเรียน ครู และบุคลากรทางการศึกษามีการประเมินความเสี่ยงตนเองเป็นประจํา T : Test ตรวจคัดกรอง เฝ้าระวังอย่างเหมาะสม เช่น ATK เมื่อมีความเสี่ยงหรือมีอาการ V :Vaccine ครู บุคลากร ผู้ปกครอง และเด็ก อายุ 5-18 ปี ได้รับวัคซีนโควิด 19 ตามเกณฑ์ พร้อมมาตรการ 6-6-7 คือ สร้างความปลอดภัยด้วย 6 หลัก (DMHT-RC) ได้แก่ เว้นระยะห่าง สวมหน้ากาก ล้างมือ ตรวจคัดกรอง ลดแออัด ทําความสะอาด ร่วมกับ 6 มาตรการเสริม (SSET-CQ) ได้แก่ ดูแลตนเอง ใช้ช้อนส่วนตัว ทานอาหารปรุงสุกใหม่ ลงทะเบียนเข้า-ออก สํารวจตรวจสอบ กักกันตนเอง และ 7 มาตรการเข้ม ได้แก่ 1)ประเมิน Thai Stop Covid Plus (TSC+) และรายงานผล ผ่าน MOECOVID 2)ทํากิจกรรมกลุ่มย่อย (Small Bubble) 3)จัดระบบการให้บริการอาหารตามหลักสุขาภิบาลและโภชนาการ 4)มีอนามัยสิ่งแวดล้อมตามเกณฑ์มาตรฐาน 5)มีแผนเผชิญเหตุ มีการซักซ้อม รวมถึง การเตรียมพร้อม School Isolation 6)ควบคุมดูแลการเดินทางจากบ้านไปโรงเรียนให้ปลอดภัยเน้นมาตรการปลอดภัยรถ โรงเรียน และ 7)School Pass สําหรับนักเรียน ครู และบุคลากรในสถานศึกษา นายกรัฐมนตรี ยังแนะให้สถานศึกษาและครู จัดการเหลื่อม เวลาเด็กทั้ง การรับประทานอาหารกลางวัน และการเล่นร่วมกัน ไม่ให้เป็นการรวมตัวของเด็กจํานวนมากเกินไป พร้อมเตรียมแผนเผชิญเหตุในกรณีเจอผู้ติดเชื้อหรือเป็นผู้สัมผัสเสี่ยงสูงต้องมีมาตรการรองรับ โดยไม่ดําเนินการปิดชั้นเรียนหรือโรงเรียนโดยไม่จําเป็น
สําหรับรายงานสถานการณ์การแพร่ระบาดของโควิด–19 วันนี้ (5 พฤษภาคม 2565) พบผู้ป่วยติดเชื้อรายใหม่ รวม 9,790 ราย จําแนกเป็น ผู้ป่วยจากในประเทศ 9,786 ราย ผู้ป่วยมาจากต่างประเทศ 4 ราย ทําให้มียอดผู้ป่วยสะสม 2,077,179 ราย (ตั้งแต่ 1 มกราคม 2565) และมีผู้หายป่วยกลับบ้าน 17,109 ราย หายป่วยสะสม 2,001,925 ราย (ตั้งแต่ 1 มกราคม 2565) ผู้ป่วยกําลังรักษา 101,281 ราย เสียชีวิต 54 ราย และรายงานจํานวนผู้ป่วยปอดอักเสบรักษาตัวอยู่ในโรงพยาบาล 1,638 ราย เฉลี่ยจังหวัดละ 21 ราย โดยมีอัตราครองเตียง ร้อยละ 20.1
---------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 กรกฎาคม 2564 พนักงานติดเชื้อไวรัส COVID-19 จำนวน 13 ราย
วันอังคารที่ 13 กรกฎาคม 2564
ประกาศ ขสมก. ประจําวันที่ 13 กรกฎาคม 2564 พนักงานติดเชื้อไวรัส COVID-19 จํานวน 13 ราย
ประกาศ ขสมก. ประจําวันที่ 13 กรกฎาคม 2564 พนักงานติดเชื้อไวรัส COVID-19 จํานวน 13 ราย
1) พนักงานนายท่าอู่คลองเตย เขตการเดินรถที่ 4
2) พนักงานเก็บค่าโดยสารรถปรับอากาศ สาย 77 เขตการเดินรถที่ 4
3) พนักงานเก็บค่าโดยสารรถธรรมดา สาย 7ก เขตการเดินรถที่ 6
4) พนักงานเก็บค่าโดยสารรถธรรมดา สาย 111 เขตการเดินรถที่ 5
5) พนักงานเก็บค่าโดยสารรถธรรมดา สาย 180 เขตการเดินรถที่ 4
6) พนักงานเก็บค่าโดยสารรถปรับอากาศ สาย 2 เขตการเดินรถที่ 3
7) พนักงานเก็บค่าโดยสารรถปรับอากาศ สาย 511 เขตการเดินรถที่ 3
8) พนักงานขับรถโดยสารปรับอากาศ สาย 77 เขตการเดินรถที่ 4
9) พนักงานขับรถโดยสารธรรมดา สาย 80ก เขตการเดินรถที่ 6
10) พนักงานขับรถโดยสารธรรมดา สาย 96 เขตการเดินรถที่ 2
11) พนักงานขับรถโดยสารธรรมดา สาย 111 เขตการเดินรถที่ 5
12) พนักงานขับรถโดยสารปรับอากาศ สาย 502 เขตการเดินรถที่ 2
13) พนักงานเก็บค่าโดยสารรถธรรมดา สาย 26 เขตการเดินรถที่ 2
รัฐบาลไทย-ข่าวทำเนียบรัฐบาล-ไอแบงก์ ขานรับนโยบายตรึง ‘อัตรากำไรสินเชื่อ’ ไปถึงสิ้นปี 65 เพื่อช่วยเหลือประชาชนและผู้ประกอบการ
วันศุกร์ที่ 12 สิงหาคม 2565
ไอแบงก์ ขานรับนโยบายตรึง ‘อัตรากําไรสินเชื่อ’ ไปถึงสิ้นปี 65 เพื่อช่วยเหลือประชาชนและผู้ประกอบการ
ไอแบงก์ชะลอการปรับอัตรากําไรสินเชื่อของธนาคารจนถึงสิ้นปีหรือจนกว่าธนาคารมีการประกาศเปลี่ยนแปลงต่อไป และถึงแม้ว่าไอแบงก์เป็นธนาคารที่มีหลักในการดําเนินธุรกิจที่ไม่ผูกพันกับดอกเบี้ย แต่การขึ้นลงของดอกเบี้ยในตลาด ก็เป็นปัจจัยหนึ่งต่อการกําหนดราคาของธนาคาร
นายวุฒิชัย สุระรัตน์ชัยกรรมการและผู้จัดการธนาคารอิสลามแห่งประเทศไทย (ไอแบงก์) เปิดเผยภายหลังจากที่ประชุมคณะกรรมการนโยบายการเงิน (กนง.) วานนี้ (10 สิงหาคม 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.50% ต่อปี เป็น 0.75% ต่อปี ว่าเป็นสิ่งที่สถาบันการเงินคาดการณ์ไว้แล้วเพราะเป็นไปตามนโยบายของธนาคารแห่งประเทศไทย อย่างไรก็ตาม ไอแบงก์ในฐานะสถาบันการเงินของรัฐ ตระหนักถึงผลกระทบของลูกค้า และพร้อมดูแลให้ความช่วยเหลือลูกค้าทั้งบุคคลและผู้ประกอบการ ประคับประคองโดยไม่สร้างภาระเพิ่มเติมหรืออุปสรรคในการฟื้นตัวในระยะนี้ จึงได้ชะลอการปรับอัตรากําไรสินเชื่อของธนาคารจนถึงสิ้นปีหรือจนกว่าธนาคารมีการประกาศเปลี่ยนแปลงต่อไป และถึงแม้ว่าไอแบงก์เป็นธนาคารที่มีหลักในการดําเนินธุรกิจที่ไม่ผูกพันกับดอกเบี้ย แต่การขึ้นลงของดอกเบี้ยในตลาด ก็เป็นปัจจัยหนึ่งต่อการกําหนดราคาของธนาคาร ซึ่งก็ไม่ได้ผิดต่อหลักการของศาสนาแต่อย่างใด นายวุฒิชัยทิ้งท้าย
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงการปรับขึ้นค่า FT กระทบประชาชน กำชับกระทรวงพลังงาน ช่วยค่าไฟโดยเฉพาะกลุ่มเปราะบางอย่างเต็มที่
วันอังคารที่ 9 สิงหาคม 2565
โฆษกรัฐบาล เผย “นายกฯ” ห่วงการปรับขึ้นค่า FT กระทบประชาชน กําชับกระทรวงพลังงาน ช่วยค่าไฟโดยเฉพาะกลุ่มเปราะบางอย่างเต็มที่
โฆษกรัฐบาล เผย “นายกฯ” ห่วงการปรับขึ้นค่า FT กระทบประชาชน กําชับกระทรวงพลังงาน ช่วยค่าไฟโดยเฉพาะกลุ่มเปราะบางอย่างเต็มที่
วันที่ 9 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์พลังงานอย่างใกล้ชิด ห่วงการปรับขึ้นค่าไฟฟ้าผันแปร หรือ ค่าเอฟที (FT) ของงวดเดือนก.ย.-ธ.ค. 2565 ที่จะกระทบการค่าครองชีพของประชาชนชน โดยล่าสุด เมื่อวันที่ 8 สิงหาคม 2565 ได้มีการหารือกับกระทรวงพลังงาน และกรรมการกํากับกิจการพลังงาน เพื่อหามาตรการรองรับช่วยเหลือ โดยที่ประชุมเห็นชอบให้ยังไม่ขึ้นค่าไฟของเดือนสิงหาคม ทั้งนี้ สําหรับเดือนกันยายน- ธันวาคม 2565 รัฐบาลได้ร่วมกันหารือแนวทางช่วยเหลือประชาชนกลุ่มครัวเรือน และกลุ่มเปราะบาง โดยจะดูแลภาระค่า FT ซึ่งจะต้องใช้งบประมาณมาอุดหนุน และมอบหมายให้หน่วยงานที่เกี่ยวข้องพิจารณารายละเอียดการให้ความช่วยเหลือ ซึ่งจะต้องนํามาเสนอคณะรัฐมนตรีพิจารณา ต่อไป ทั้งนี้ ในช่วง 5 เดือน ที่เหลือของปีนี้ นายกรัฐมนตรีมอบหมายให้ร่วมกันหาวิธีลดต้นทุนค่าไฟฟ้า เพื่อให้เกิดผลประหยัดพลังงานอย่างแท้จริง
“นายกรัฐมนตรี มีความห่วงใยประชาชนต่อผลกระทบของการขึ้นค่า FT ซึ่งเข้าใจทุกภาคส่วน รัฐบาลเองก็ได้พยายามอย่างถึงที่สุดในการแก้ปัญหา ซึ่งต่อไปหากต้องขึ้นค่า FT จริง ก็ได้เน้นย้ําให้ช่วยกันหามาตรการอะไรใหม่ๆ มาช่วยเหลือประชาชนเพื่อลดภาระผลกระทบตรงนี้ โดยเฉพาะการดูแลประชาชนกลุ่มเปราะบางผู้มีรายได้น้อย เป็นสิ่งที่ต้องหารือกันต่อไป” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-สธ. ย้ำ ผู้ป่วยโควิด-19 ถือเป็นผู้ป่วยฉุกเฉิน ห้ามตั้งเงื่อนไขค่าใช้จ่ายในการรักษา
วันพฤหัสบดีที่ 22 กรกฎาคม 2564
สธ. ย้ํา ผู้ป่วยโควิด-19 ถือเป็นผู้ป่วยฉุกเฉิน ห้ามตั้งเงื่อนไขค่าใช้จ่ายในการรักษา
....
จากกระแสข่าวที่มีสถานพยาบาลเรียกเก็บค่าจองเตียงจากผู้ป่วยโควิด-19 ทั้งที่ยังไม่มีการรักษา อธิบดีกรมสนับสนุนบริการสุขภาพ ระบุว่า ตามกฎหมาย ผู้ป่วยโรคโควิด-19 ถือเป็นผู้ป่วยฉุกเฉิน สามารถเข้ารับการรักษาที่สถานพยาบาลใดก็ได้ทั้งรัฐและเอกชน โดยไม่ต้องเสียค่าใช้จ่าย
.
ส่วนสถานพยาบาล เมื่อรับผู้ป่วยโควิด-19 แล้ว ให้รักษาอย่างเต็มความสามารถ ห้ามตั้งเงื่อนไขค่าใช้จ่ายในการรักษา แล้วนําหลักฐานค่าใช้จ่ายทั้งหมดไปเบิกจาก สํานักงานหลักประกันสุขภาพแห่งชาติ
.
การเรียกเก็บเงินค่าจองเตียงล่วงหน้าดังที่เป็นข่าว ผู้รับอนุญาตและผู้ดําเนินการสถานพยาบาล จะมีความผิดตาม พ.ร.บ.สถานพยาบาล พ.ศ.2541 มาตรา 36 ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือ ทั้งจําทั้งปรับ
.
ประชาชนที่ประสบปัญหา หรือ มีข้อสงสัยในการเรียกเก็บค่ารักษาพยาบาลของสถานพยาบาล สอบถามได้ที่ สายด่วนกรมสนับสนุนบริการสุขภาพ 1426
#ไทยคู่ฟ้า#รวมไทยสร้างชาติ#ร่วมต้านโควิด19
-------------------